নিউটাউনে স্বর্ণ ব্যবসায়ী খুন! তদন্তভার গেল ডিটেকটিভ ডিপার্টমেন্টের হাতে

নিউটাউন: নিউটাউনের স্বর্ণ ব্যবসায়ী খুনের (New Town Murder) ঘটনায় উঠে এল একের পর এক চাঞ্চল্যকর তথ্য। এই মামলাটির তদন্ত করছিল বিধাননগর দক্ষিণ থানার পুলিশ। এবার স্বর্ণ ব্যবসায়ী স্বপন কামিলার খুনের ঘটনার তদন্তের দায়িত্বভার গেল বিধাননগরের ডিটেকটিভ বিভাগের হাতে। পুলিশ সূত্রে খবর, খুনের দিন (Kolkata Crime) ঘটনাস্থলে উপস্থিত ছিল মোট ছয়জন। এই ঘটনায় নাম জড়িয়েছে রাজগঞ্জের বিডিও প্রশান্ত বর্মনের। যার মধ্যে দুই অভিযুক্ত ইতিমধ্যেই জেরায় স্বীকার করেছে, তারা ঘটনাস্থলে ছিল। ধৃতদের নাম রাজু ঢালি এবং তুফান থাপা। ধৃত রাজু ঢালি প্রশান্তর গাড়িচালক ছিলেন। গ্রেফতার (Arrest) হওয়া গাড়িচালক দক্ষিণবঙ্গের বাসিন্দা, বাকি পাঁচজনের বাড়ি উত্তরবঙ্গে, এমনটাই জানিয়েছে পুলিশ(Police)।

প্রসঙ্গত, গত ২৮ অক্টোবর দত্তাবাদে নিজের দোকান থেকে তুলে নিয়ে যাওয়া হয় ওই স্বর্ণ ব্যবসায়ীকে। পরিবারের তরফে বিধাননগর দক্ষিণ থানায় নিখোঁজ ডায়েরি করা হয়। এরপর তাঁর দেহ উদ্ধার হয় নিউ টাউনের যাত্রাগাছির বাগজোলা খালপাড় এলাকার ঝোঁপ থেকে। তারপর থেকেই পুলিশের হাতে উঠে এসেছে একের পর এক চাঞ্চল্যকর তথ্য। অভিযুক্তদের জেরা করে জানা গিয়েছে, ওই দিন স্বর্ণ ব্যবসায়ীকে প্রথমে বেল্ট ও লাঠি দিয়ে বেধড়ক মারধর করা হয়। হঠাৎ মাথার পেছনে আঘাত লাগতেই সংজ্ঞাহীন হয়ে পড়েন তিনি। এরপর তাঁর নিথর দেহ তুলে নিয়ে যাওয়া হয় একটি নীলবাতি লাগানো গাড়িতে। পুলিশ সূত্রের খবর, দেহটি ফেলা হয় নিউটাউনের যাত্রাগাছি এলাকার এক খালের ধারে।

আরও পড়ুন: ইস্তফা গ্রহণ না করে আখতার আলিকে সাসপেন্ড করল সরকার! দেখুন ঠিক কী অভিযোগ

সূত্রের দাবি, খুনের পরদিন ওই একই নীলবাতি গাড়িতেই অভিযুক্ত রাজু ঢালী বিমানবন্দরে পৌঁছে দেয় জলপাইগুড়ির রাজগঞ্জের বিডিও প্রশান্ত বর্মনকে। সেই গাড়িই ব্যবহার করা হয়েছিল খুন ও দেহ লোপাটে। ফলে তদন্তের জালে এখন জড়াচ্ছে বিডিওর নামও।